கேள்வி: கிருஷன் சந்தர் பற்றி தகவல் சொல்.
பதில்: படிமம்:Krishan Chander 2017 stamp of India.jpg கிருஷன் சந்தர் (Krishan Chander) ( நவம்பர் 23, 1914 - மார்ச் 8, 1977) ஒரு இந்தியா உருது மற்றும் இந்தி சிறுகதைகள் மற்றும் புதினங்களை எழுதிய சிறந்த எழுத்தாளர் ஆவார். அவர், ஆங்கில மொழியிலும் எழுதியுள்ளார். அவர் ஒரு எழுத்தாளராக, 20 க்கும் மேற்பட்ட புதினங்கள், 30 சிறுகதைத் தொகுப்புகள் மற்றும் உருது மொழிகளில் ஏராளமான வானொலி நாடகங்களை எழுதினார். பின்னர், இந்தியப் பிரிப்பு பின்னர், இந்தி எழுதத் தொடங்கினார். நையாண்டி கதைகளின் ஆசிரியராக தனது சொற்ப வருமானத்தை ஈடுசெய்ய பாலிவுட் திரைப்படங்களுக்கு திரைக்கதைகளையும் எழுதினார். கிருஷன் சந்தரின் புதினங்கள், குறிப்பாக, ஏக் காதே கி சர்குஷாஷ் எனப்படும் ஒரு கழுதையின் சுயசரிதை புதினமானது, 16 க்கும் மேற்பட்ட இந்திய மொழிகளிலும், ஆங்கிலம் உட்பட சில வெளிநாட்டு மொழிகளிலும் மொழிபெயர்க்கப்பட்டுள்ளது. அவரது சிறுகதை "அன்னதாதா" (ஆங்கில மொழியில்: தி கிவர் ஆஃப் கிரெய்ன் - இந்திய விவசாயிகள் நிலப்பிரபுத்துவ நில உரிமையாளர்களுக்காகப் பயன்படுத்திய ஒரு முறையீடு), கே. ஏ. அப்பாசு திரைக்கதை எழுதி ''தார்தி கே லால்'' (1946) என்கிற திரைப்படமாக உருவாக்கப்பட்டது. இது அவருக்கு பாலிவுட் திரைக்கதை எழுத்தாளராக வழிவகுத்தது. "மம்தா'' (1966) மற்றும் ''ஷராபத்'' (1970) போன்ற பிரபலமான திரைப்படங்களுக்கு திரைக்கதை எழுதியுள்ளார். அவர் தனது திரைப்பட திரைக்கதைகளை உருது மொழியில் எழுதினார்.